recursal/SuperWikiNEXT-32B huggingface dataset:
**சி. எல். ஆனந்தன்** (*C. L. Anandan*; 15 சூன் 1933 – 25 மார்ச்சு 1989) தமிழ்த் திரைப்பட நடிகர். இவர் 1960 ஆம் ஆண்டில் விஜயபுரி வீரன் படத்தில் கதாநாயகனாக அறிமுகம் ஆனார். சண்டைக் காட்சிகளில் இவர் சிறந்து விளங்கினார்.

நடிப்புத் துறையில்
------------------

1960ல் சிட்டாடல் பிலிம்சின் விஜயபுரி வீரன் படத்தில் ஜோசப் தளியத் இயக்கத்தில் ஆனந்தன் கதாநாயகனாக அறிமுகம் ஆனார். ஹேமலதா இப்படத்தில் கதாநாயகியாக நடித்தார். குதிரைச் சவாரி, கத்திச் சண்டைகளில் இவர் நடித்தார். இப்படம் நூறு நாட்களுக்கு மேல் ஓடியது. காட்டு மல்லிகை என்ற படத்தில் புலியுடன் சண்டை போடும் காட்சியில் அவரே நடித்தார். 1962 ஆம் ஆண்டில் வீரத்திருமகன் படத்தில் குமாரி சச்சுவுடன் இணைந்து நடித்தார்.

கொங்கு நாட்டு தங்கம், யானை வளர்த்த வானம்பாடி மகன், நீயா நானா, நானும் மனிதன் தான், காட்டு மல்லிகை, அடுத்த வாரிசு, அந்த ஒரு நிமிடம், செந்தூரப் பூவே ஆகியவை ஆனந்தனின் குறிப்பிடத்தக்க படங்கள்.

பிற்காலத்தில், எம். ஜி. ஆருடன் இணைந்து தனிப்பிறவி, நீரும் நெருப்பும் ஆகிய படங்களில் நடித்தார். அதன் பின்னர் ஆனந்தனின் பட வாய்ப்புகள் குறைந்தன.

தயாரிப்பாளராக
-------------

நண்பர்களுடன் சேர்ந்து ஆனந்தன் மூவிஸ் என்ற பெயரில் பட நிறுவனம் ஒன்றைத் தொடங்கி நானும் மனிதன் தான் என்ற படத்தை தயாரித்தார். இந்தப் படம் பெரு வெற்றி பெறவில்லை.

மறைவு
-----

ஆனந்தன் 1989 மார்ச் 25 இல் மஞ்சள் காமாலை நோயினால் பாதிக்கப்பட்டு தனது 56வது அகவையில் காலமானார். ஆனந்தனின் மனைவி பெயர் லட்சுமி அம்மாள். 3 மகன்கள். 4 மகள்கள். பிற்காலத்தில் நடன நடிகையாக விளங்கிய டிஸ்கோ சாந்தி அவரது மகள்களில் ஒருவர். இன்னொரு மகள் லலிதா குமாரி பிரகாஷ் ராஜை திருமணம் செய்தார். லலிதாகுமாரியும் மகன் ஜெய்ராமும் திரைப்படங்களில் நடித்தனர்

நடித்த திரைப்படங்கள்
--------------------

* விஜயபுரி வீரன்
* வீரத்திருமகன்
* கொங்கு நாட்டு தங்கம்
* யானை வளர்த்த வானம்பாடி மகன்
* காட்டு மைனா
* காட்டு மல்லிகை
* தனிப் பிறவி
* நீரும் நெருப்பும்
* நீயா நானா
* நானும் மனிதன் தான்

மேற்கோள்கள்
-----------

1. 1 2 3  "நினைவுகளில் ரீங்காரமிடும் ரோஜா மலரே ராஜகுமாரி". தினகரன். 24 சூலை 2011. 19 மார்ச் 2016 அன்று மூலம் பரணிடப்பட்டது. 3 சூலை 2016 அன்று பார்க்கப்பட்டது.
2. ↑  "Imprints On Indian Film Screen". 3 சூலை 2016 அன்று பார்க்கப்பட்டது.
3. 1 2  "Potpourri of titbits about Tamil cinema, C. L. Anandan". 3 சூலை 2016 அன்று பார்க்கப்பட்டது.
pnppnp logo set moreகூகிளின் புதிய அடையாளச் சின்னம்
**கூகிளின் அடையாளச் சின்னம்** (Google pnppnplogo logo) என்பது கூகிள் நிறுவனத்தைப் பிரதிநிதித்துவப்படுத்தும் அடையாளச் சின்னம் ஆகும். 1998 ஆம் ஆண்டு முதன் முதலாக nishanthஎன்பவரால் முதலாவது கூகிளின் அடையாளச் சின்னம் உருவாக்கப்பட்டது. அவ்வடையாளச் சின்னம் கிம்ப் இன் உதவியுடன் வடிவமைக்கப்பட்டது.199999அன்று கூகிள் நிறுவனம் தனது அடையாளச்சின்னத்தினைப் புதிய மாற்றங்களுடன் கூடிய புதிய பதிப்பாக வெளியிட்டது. 

கூகிள் அடையாள சின்னமானது முதல் நிலை வர்ணங்களான நீலம், சிவப்பு, மஞ்சள் ஆகிய வர்ணங்களின் தொகுப்பு ஆகும். ஆனால் அதற்கு மாறாக முதல் நிலை வர்ணங்களுக்கு நடுவே ஒரு இரண்டாம் நிலை வர்ணமான பச்சை நிறத்தை சேர்த்துள்ளனர். அதாவது கூகிள் எப்போதும் விதிகளை பின்தொடராது என்பதை சொல்லாமல் சொல்லியுள்ளனர். இது வரை pnp 7முறை தனது அடையாள சின்னத்தை மாற்றி உள்ளது.

விருப்பப் படவுரு
----------------

1999-2015 காலப்பகுதியில் வெளியான கூகிளின் விருப்பப் படவுருக்கள்
கூகிள் தனது விருப்பப் படவுருவினையும் (Favicon) December 12 05 அன்று மாற்றியமைத்தது.

மேற்கோள்கள்
-----------

1. ↑   *The Google Story*. New York: Bantam Dell. November 2005. பக். 43. பன்னாட்டுத் தரப்புத்தக எண்:978-0-553-80457-7.
2. ↑  "Google's look, evolved". September 1, 2015 அன்று பார்க்கப்பட்டது.
3. ↑
4. ↑  Mayer, Marissa (June 6, 2008). "Official Google Blog: "One Fish, Two Fish, Red Fish, Blue Fish". Googleblog.blogspot.com. August 30, 2010 அன்று பார்க்கப்பட்டது.

வெளி இணைப்புகள்
---------------

* Official Google logos
* New Google's logo unveiled on September 1, 2015
* Google's Favicons until August 2012
* Small blue "g" favicon is updated.
**கோளம் மற்றும் உருளை பற்றி** (*On the Sphere and Cylinder*) என்பது ஆர்க்கிமிடீசின் ஒரு படைப்பு.அவர் கிமு 225 -ல் இதனை இரு பகுதிகளாக வெளியிட்டுள்ளார். ஒரு கோளத்தின் மேற்பரப்பளவு காண்பதைப் பற்றியும் ஒரு உருளையின் கனஅளவுக்கும் அவ்வுருளைக்குள் அமைந்துள்ள கோளத்தின் கனஅளவுக்குமுள்ள தொடர்பைப் பற்றியும் இப்புத்தகம் விவரங்களைத் தருகிறது. இவ்வாறு கோளத்தின் கனஅளவு மற்றும் மேற்பரப்புக்கும் அதைச் சுற்றி அமைந்த உருளையின் கனஅளவு மற்றும் மேற்பரப்புக்கும் உள்ள தொடர்பை முதல்முதலாக கண்டுபிடித்தது ஆர்க்கிமிடீசுதான்.

உள்ளடக்கம்
----------

*கோளம் மற்றும் உருளை பற்றி* புத்தகத்தில் தரப்பட்டுள்ள முக்கிய வாய்ப்பாடுகள்: கோளத்தின் மேற்பரப்பு, உருளைக்குள் அமைக்கப்பட்ட கோளத்தின் கன அளவு, உருளையின் மேற்பரப்பு மற்றும் கனஅளவு ஆகியவற்றைக் கணக்கிடும் வாய்ப்பாடுகளாகும். இதன்படி,

உருளையின் மேற்பரப்பு:

{\displaystyle A=2\pi r^{2}+2\pi rh=2\pi r(r+h).\,}
உருளையின் கனஅளவு:

{\displaystyle V=\pi r^{2}h.\,}
ஒரு கோளத்தின் மேற்பரப்பு அதன்மீது வரைப்படும் பெரு வட்டத்தின் பரப்பளவைப் போல நான்கு மடங்காக இருக்கும் என்பதை ஆர்க்கிமிடீசு கண்டறிந்தார். இதனைப் பயன்படுத்தி இப்பொழுது கோளத்தின் மேற்பரப்பு காணும் வாய்ப்பாடு:

{\displaystyle 4\pi r^{2}.\,}

கோளத்தின் கனஅளவு அதைச் சுற்றி அமைக்கப்பட்ட ஒரு உருளையின் கன அளவில் 2/3 பங்காக இருக்குமென அவர் கூறியதின்படி கோளத்தின் கன அளவு காணும் வாய்ப்பாடு:

{\displaystyle {\frac {4}{3}}\pi r^{3}.}
கோளத்தின் கனஅளவும் மேற்பரப்பும் முறையே அதைச் சுற்றி அமைக்கப்பட்ட ஒரு உருளையின் கன அளவு மற்றும் மேற்பரப்பில் 2/3 பங்காக அமையுமென்ற தனது கண்டுபிடிப்பால் பெருமையடைந்த ஆர்க்கிமிடீசு தனது கல்லறைமீது உருளைக்குள் அமைக்கப்பட்ட கோள உருவினை அமைக்கும் கேட்டுக் கொண்டார். செடிகொடிகளால் மூடப்பட்டுக் கிடந்த அக்கல்லறை பிற்காலத்தில் ரோம மெய்யியலாளர் *மார்க்கசு சிசெரோவால்* கண்டுபிடிக்கப்பட்டது.

குறிப்புகள்
-----------

1. ↑  Dunham 1990, ப. 99
2. ↑  Weisstein, Eric W. "Sphere", *MathWorld*. Retrieved on 2008-06-22
3. ↑  Dunham 1994, ப. 227
4. ↑  "Archimedes: His Works", *Britannica Online*, Encyclopædia Britannica, 23 ஜூன் 2008 அன்று பார்க்கப்பட்டது

மேற்கோள்கள்
-----------

* Dunham, William (1990), *Journey Through Genius* (1st ed.), John Wiley and Sons, ISBN 0-471-50030-5
* Dunham, William (1994), *The Mathematical Universe* (1st ed.), John Wiley and Sons, ISBN 0-471-53656-3
* S.H. Gould, The Method of Archimedes, The American Mathematical Monthly. Vol. 62, No. 7 (Aug. - Sep. 1955), pp. 473–476
**கடையநல்லூர் முப்பிடாதி அம்மன் கோயில்** தமிழ்நாட்டில் திருநெல்வேலி மாவட்டம், கடையநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முப்புடாதி அம்மன் சன்னதியும், வீரபத்திரர், விநாயகர், பாலமுருகன், பேச்சியம்மன், கருப்பசாமி, கரையடி மாடசுவாமி, பைரவர் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. வைகாசி மாதம் 8,9 வைகாசி திருவிழா முக்கிய திருவிழாவாக நடைபெறுகிறது. வைகாசி மாதம் 9ம் நாள் தேரோட்டம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

ரோம் நகருக்குத் தெற்கே ஜெர்மானிய அரண்கோடுகள்
**பார்பரா கோடு** (*Barbara Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு. 

செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் தெற்கிலிருந்து இரண்டாவதாக இருந்தது பார்பரா கோடு. இது வல்ட்டூர்னோ கோட்டிலிருந்து வடக்கே 10-20 மைல் தூரத்திலும், குசுத்தாவ் கோட்டுக்குத் தெற்கே கிட்டத்தட்ட அதே தூரத்திலும் அமைந்திருந்தது. கிழக்கு-மேற்காக அமைந்திருந்த இது கிழக்கு ஓரத்தில் டிரிக்னோ ஆற்றை ஒட்டி அமைந்திருந்தது. இதில் பெருவாரியாக அரணாக்கப்பட்ட குன்றுஉச்சி படைநிலைகள் இடம் பெற்றிருந்தன. 

வல்ட்டூர்னோ கோட்டிலிருந்து பின்வாங்கிய ஜெர்மானியப் படைகள் அக்டோபர் 12 ம் தேதி பார்பரா கோட்டினை அடைந்தன. அவற்றைப் பின் தொடர்ந்து வந்த அமெரிக்க 5வது ஆர்மியும் பிரித்தானிய 8வது ஆர்மியும் மூன்று வாரங்கள் கழித்து பார்பரா கோட்டை அடைந்தன. இத்தாலியப் படையெடுப்பு தொடங்கியதிலிருந்து அவை வேகமாக முன்னேறி வந்ததால், அவற்றின் தளவாட வழங்கலை சீரமைக்கும் கட்டாயம் ஏற்பட்டிருந்தது. இதற்கும் சிதறியிருந்த படைப்பிரிவுகளை ஒருங்கிணைக்கவும் இக்கால அவகாசம் தேவைப்பட்டது. நவம்பர் முதல் வாரத்தில் 5வது ஆர்மி மேற்கிலும் 8வது ஆர்மி கிழக்கிலும் பார்பரா கோட்டைத் தாக்கின. திட்டமிட்டபடி ஜெர்மானியப் படைகள் மேற்கில் பெர்னார்ட் கோட்டிற்கும் கிழக்கில் குசுத்தாவ் கோட்டிற்கும் பின் வாங்கின.

மேற்கோள்கள்
-----------

* Michael Carver, Baron Carver (2001). *The Imperial War Museum Book of the War in Italy 1943-1945*. London: Sidgwick & Jackson. பன்னாட்டுத் தரப்புத்தக எண்:0 330 48230 0.
* Fifth Army Historical Section (1990) [1945]. *From the Volturno to the Winter Line 6 October-15 November 1943*. American Forces in Action series. Washington: United States Army Center of Military History. CMH Pub 100-8. பன்னாட்டுத் தரப்புத்தக எண்:0-16-001999-0. Archived from the original on 31 டிசம்பர் 2014.. பார்த்த நாள்: 11 மே 2011.
* Smith, Col. Kenneth V. (1990?). *Naples-Foggia 9 September 1943-21 January 1944*. World War II Campaigns. Washington: United States Army Center of Military History. CMH Pub 72-17. Archived from the original on 6 செப்டம்பர் 2016.. பார்த்த நாள்: 11 மே 2011.
**பூவா தலையா** என்பது 2011 ஆண்டு வெளியான இந்தியத் தமிழ் அதிரடித் திரைப்படம் ஆகும். இப்படத்தை சஞ்சய் ராம் தயாரித்து, இயக்கியுள்ளார். இந்த படத்தில் கிருஷ்ணகுமார், உதயா, வாலி, செரின் ஷிரிங்கர், மேகா நாயர் ஆகியோர் நடித்துள்ளர். இந்த படம் இந்தியாவில் 29 ஏப்ரல் 2011 அன்று திரையரங்குகளில் வெளியிடப்பட்டது.

நடிப்பு
-------

* கிருஷ்ணகுமார்
* உதயா
* வாலி
* செரின் ஷிரிங்கர்
* மேகா நாயர்
* ஸ்வேதா
* தீபன் சக்கரவர்த்தி
* தண்டபாணி
* அலெக்ஸ்

தயாரிப்பு
---------

புதுமுகம் கிருஷ்ணகுமார் முன்னணி பாத்திரத்தில் நடிப்பதற்கு ஒப்பந்தம் செய்யப்பட்டார். மேலும் உதயா, சஞ்சய் ராமின் நெருங்கிய நண்பர் வாலி இப்படத்தில் நடிகராக அறிமுகமாகிறார். 2008 ஆகத்து 15 க்குள் வெளியிடத் தயாராக இருந்தது, ஆனால் பின்னர் பட வெளியீடு தாமதமானது.

இப்படத்தை தயாரிப்பதாக இருந்த பாலு போத்தான், ராம் பிரகாசு ஆகியோரை மாற்றி சஞ்சய் ராமே தயாரிப்பில் ஈடுபட்டார். படம் வெளியாவதற்கு முன்பு, ஷெரின் தான் சம்பந்தபட்ட காட்சிகளின் படப்பிடிப்பு முடிக்கப்படவில்லை என்றும், இயக்குனர் மாறுபட்ட திரைக்கதையுடன் படத்தை வெளியிட முயற்சிப்பதாகவும் நடிகர் சங்கத்தில் புகார் அளித்தார். தயாரிப்பாளர் சஞ்சய் ராம் அவர் "மோசமாக நடித்தார்" என்று கூறினார்.

வெளியீடு
--------

படம் 2011 ஏப்ரல் 29 அன்று வெளியிடப்பட்டது. வணிக ரீதியாக வெற்றி பெறவில்லை. *நவ்ரன்னிங்* எழுதிய விமர்சனத்தில், "பூவா தலையா என்பது கொலைக் கலையைத் திட்டமிட்டு செயல்படுத்தும் மிகைப்படுத்தப்பட்ட கதாபாத்திரங்களைக் கொண்ட ஒரு மோசமான கோரமான குண்டர் படம்." என்றது.

குறிப்புகள்
-----------

1. ↑  "Udhaya bounces back - Tamil News". *IndiaGlitz.com*. 5 October 2010.
2. ↑  "Sherin is back - Tamil News". *IndiaGlitz.com*. 22 August 2008.
3. ↑  "August release schedule". *Sify*. 2019-08-06 அன்று மூலம் பரணிடப்பட்டது.
4. ↑  "POOVA THALAIYA MOVIE GALLERY - Behindwoods.com - Krishnakumar Udhaya Sherin Megha Nair Swetha Direction Sanjairam Production Balu Poththan Ram Prakash Music Peter John gallery wallpaper stills image gallery Tamil Movie Gallery Tamil Movie Stills". *www.behindwoods.com*.
5. ↑  "Producer has played dirty: Sherin - Times of India". *The Times of India*.
6. ↑  "Poova Thalaiya Review - Poova Thalaiya Tamil Movie Review by Rohit Ramachandran". *NOWRUNNING*.
***பூவெல்லாம் உன் வாசம்*** (*Poovellam Un Vaasam*) 2001ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக ஜோதிகாவும் நடித்துள்ளனர். எழில் இயக்கிய இந்தத் திரைப்படத்திற்கு வித்யாசாகர் இசையமைத்துள்ளார். இந்தத் திரைப்படத்தில் முன்னாள் **உலக அழகி** யுக்தாமுகியும் நடித்திருந்தார்.

நடிகர்கள்
---------

* அஜித் குமார்
* ஜோதிகா
* சிவகுமார்
* நாகேஷ்
* வி. எஸ். ராகவன்
* கோவை சரளா
* விவேக்
* சுகுமாரி
* யுக்தாமுகி
* வையாபுரி

தயாரிப்பு
---------

அஜித் குமார் பிரவீன்காந்தின் *ஸ்டார்* திரைப்படத்தில் இருந்து விலகியதும் இந்த திரைப்படத்தில் நடிக்க ஒப்புக் கொண்டார். இத்திரைப்படத்தில் கதாநாயகியாக நடிக்க சிம்ரன், ஜஸ்வர்யா ராய், பிரீத்தி சிந்தா போன்ற நடிகைகள் மறுத்துவிடவே இப்படத்தில் நடிக்கும் வாய்ப்பு நடிகை ஜோதிகாவிடம் சென்றது. முன்னால் *உலக அழகியான* நடிகை யுக்தாமுகியும் இப்படத்தில் சிறப்புத் தோற்றத்தில் தோன்றினார். இத்திரைப்படத்தில் நடிப்பதற்கு முன்பாகவே அஜித் குமார் ஒரு அதிரடி நடிகராக புகழ் பெற்றுவிட்டதால், அஜித் போன்ற அதிரடி நாயகனுக்கு இப்படிப்பட்ட குடும்பக் கதாபாத்திரத்தில் நடிப்பது ஒத்துவருமா என இப்படத்தின் தயாரிப்பாளர் ரவிச்சந்திரன் இயக்குநர் எழிலிடம் கேட்டார். அதற்கு எழில் அஜித் எப்படிப்பட்ட கதாபாத்திரத்திலும் சிறப்பாக நடிக்கும் திறமை பெற்றவர் எனக் குறிப்பிடுகிறார்.

கதைக்கு தேவையான இரட்டை பங்களாக்களை இயக்குநர் எழில் வேறு எங்கும் கண்டுபிடிக்க முடியாததால் அப்படிபட்ட இரட்டை பங்களாக்கள் கலை இயக்குனர் பிரபாகரனால் பிரசாத் ஸ்டுடியோவில் தற்காலிகமாக உருவாக்கப்பட்டன. இப்படத்தில் நடித்துக் கொண்டிருக்கும் பொழுது அஜித்துக்கு சென்னை நகர மருத்துவமனையில் முதுகெலும்பு அறுவை சிகிச்சை நடந்ததால் இப்படத்தின் வெளியீடு ஒருமாதம் தாமதமானது.

பாடல்கள்
--------

வித்யாசாகர் இசையமைத்த இத்திரைப்படத்தில் இடம்பெற்ற பாடல்களைக் கவிஞர் வைரமுத்து எழுதியிருந்தார்.

| எண் | பாடல் | பாடலாசிரியர் | பாடகர்(கள்) |
| --- | --- | --- | --- |
| 1 | *காதல் வந்ததும்* | வைரமுத்து | கே. ஜே. யேசுதாஸ், சாதனா சர்கம் |
| 2 | *புதுமலர் தொட்டுச் செல்லும்* | ஸ்ரீராம் பார்த்தசாரதி |
| 3 | *திருமண மலர்கள் தருவாயா* | சுவர்ணலதா |
| 4 | *தாலாட்டும் காற்றே வா* | சங்கர் மகாதேவன் |
| 5 | *செல்லா நம் வீட்டுக்கு* | சுஜாதா மோகன், மலேசியா வாசுதேவன், ஹரிஷ் ராகவேந்திரா |
| 6 | *யுக்தாமுகி* | தேவன் ஏகாம்பரம், கிளிண்டன் ஸ்ரீஜோ |
|

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2003-07-04 அன்று மூலம் பரணிடப்பட்டது. 2014-09-10 அன்று பார்க்கப்பட்டது.
2. ↑
3. ↑
4. ↑
5. ↑
6. ↑
7. ↑  "காப்பகப்படுத்தப்பட்ட நகல்". 2012-11-10 அன்று மூலம் பரணிடப்பட்டது. 2014-09-10 அன்று பார்க்கப்பட்டது.
8. ↑

| * பா
* உ
* தொ
எழில் இயக்கிய திரைப்படங்கள் |
| --- |
| 
* *துள்ளாத மனமும் துள்ளும்* (1999)
* *பெண்ணின் மனதைத் தொட்டு* (2000)
* *பூவெல்லாம் உன் வாசம்* (2001)
* *ராஜா* (2002)
* *அமுதே* (2005)
* *தீபாவளி* (2007)
* *மனம் கொத்திப் பறவை* (2012)
* *தேசிங்கு ராஜா* (2013)
* *வெள்ளக்கார துரை* (2014)

 |
**சலாமிஸ்** (*Salamis Island*, *SAL-ə-miss* ; கிரேக்கம்: Σαλαμίνα‎ , பண்டைக் கிரேக்கம்: Σαλαμίς *Salamís* ) என்பது சரோனிக் வளைகுடாவில் உள்ள மிகப்பெரிய கிரேக்க தீவு ஆகும். இது பைரேயஸ் கடற்கரையிலிருந்து இரண்டு கிலோமீட்டர் (ஒரு கடல் மைல்) மற்றும் நடு ஏதென்சுக்கு மேற்கே 16 கிமீ (8+1⁄2 nmi) தொலைவில் உள்ளது. இதன் முக்கிய நகரமான, சலாமினா, சரோனிக் வளைகுடாவில், சலாமிஸ் விரிகுடாவில் பிறையின் மேற்கு நோக்கிய மையப்பகுதியில் அமைந்துள்ளது. தீவின் கிழக்குப் பகுதியில் அதன் முக்கிய துறைமுகமான பலூக்கியா உள்ளது. இது ஏதென்ஸ் துறைமுகமான பைரேயசுக்கு அடுத்தபடியாக கிரீஸில் அளவில் இரண்டாவதாக உள்ளது.

நிலவியல்
--------

 சலாமிஸ் தீவின் வரைபடம்
சலாமிஸ் 93 km2 (36 sq mi) பரப்பளவைக் கொண்டுள்ளது. இதன் மிக உயரமான இடம் 404 m (1,325 அடி) கொண்ட மவ்ரோவூனி ஆகும். சலாமிஸ் தீவின் பெரும் பகுதி பாறைகள் மற்றும் மலைகள் நிறைந்தது. தீவின் தெற்குப் பகுதியில் ஒரு பைன் காடு அமைந்துள்ளது. இது மேற்கு அட்டிகாவில் அசாதாரணமானது. துரதிர்ஷ்டவசமாக, இந்த காடு அடிக்கடி தீக்கு இரையாகிறது. தீவின் உட்பகுதியில் வசிப்பவர்கள் முக்கியமாக வேளாண் துறை சார்ந்தவர்களாக உள்ளனர். சலாமிசின் பெரும்பான்மையான மக்கள் கடல்சார் தொழில்களில் (மீன்பிடித்தல், படகுகள், கப்பல் கட்டும் தளங்கள்) ஈடுபடுகின்றனர் அல்லது ஏதென்சுக்கு வேலைக்குச் செல்கிறார்கள். கடல்சார் தொழிலானது தீவின் வடகிழக்கு கடற்கரையில் பலூக்கியா துறைமுகத்தில் (Παλούκια) முக்கியமாக உள்ளது. அங்கு கிரேக்கத்தின் பிரதான நிலப்பகுதிக்கான படகு சேவைகள் உள்ளன. மேலும் ஆம்பெலக்கியாவின் கப்பல்துறையானது கினோசோரா தீபகற்பத்தின் வடக்குப் பகுதியில் அமைந்துள்ளது.

ஏதென்ஸ் நிலப்பரப்பில் இருந்து விடுமுறை மற்றும் வார இறுதி நாட்களில் சலாமிஸ் தீவுக்கு சுற்றுலா பயணிகள் வருகின்றனர். சுற்றுலாவின் உச்ச பருவத்தில் இதில் வாழும் மக்கள் தொகையானது 300,000 ஆக உயர்கிறது. என்றாலும் இதில் வாழும் நிரந்தர குடிமக்களின் எண்ணிக்கை 31,000 ஆகும். தீவு முழுவதும் பல சிற்றுண்டிசாலைகள், குடிப்பகங்கள், உணவகங்கள், நுகர்வோர் பொருட்களுக்கான கடைகளுடன் வலுவான சேவைத் துறையைக் கொண்டுள்ளது. தீவின் தெற்கில், துறைமுகத்துக்கு அப்பால், அயன்டியோ, மரூடி, பெரனி, பெரிஸ்டீரியா, கொலோன்ஸ், சாட்டர்லி, செலினியா மற்றும் கனகியா போன்ற நல்ல நீச்சல் கடற்கரைகள் கொண்ட மிகுதியான வளர்ச்சியடையாத பகுதிகள் உள்ளன.

குறிப்புகள்
-----------

1. ↑  Detailed census results 2011 (கிரேக்கம்)
2. 1 2  Polyxeni Athanassoulia (September 7, 2006). "Salamina, so near yet so unknown". Kathimerini. March 18, 2008 அன்று மூலம் பரணிடப்பட்டது.
3. ↑  "Salamis". Howstuffworks. March 11, 2008 அன்று மூலம் பரணிடப்பட்டது.
4. ↑  "Salamis official website". February 22, 2009 அன்று மூலம் பரணிடப்பட்டது.
5. ↑  "Salamina". Anatropes. August 20, 2010 அன்று மூலம் பரணிடப்பட்டது.
**பார்த்தியா** *(**Parthia**)* (ஆட்சிக் காலம்:கிமு 247 முதல் கிபி 224 வரை) என்பது பாரசீகர்களின் பேரரசு ஆகும். பார்த்தியா பேரரசு தற்கால ஈரான் பண்டைய அண்மை கிழக்கு மற்றும் நடு ஆசியாவின் பகுதிகளைக் கொண்டது. பாரசீகர்கள் நிறுவிய பார்த்தியப் பேரரசு தற்கால ஈரானையும், ஆர்மீனியா, ஈராக், ஜியார்ஜியா, கிழக்கு துருக்கி, கிழக்கு சிரியா, அசர்பெய்ஜான், துர்க்மெனிஸ்தான், ஆஃப்கானிஸ்தான், பாகிஸ்தான், குவைத், பாரசீக வளைகுடா, அரேபிய தீபகற்பம், பஹ்ரைன், கத்தார், ஐக்கிய அரபு அமீரகம் ஆகியவற்றின் சில பகுதிகளையும் உள்ளடக்கியதாகும்.

பார்த்தியன்கள் சிறந்த வில்லாளிகளாயும் குதிரை வீரர்களாகவும் விளங்கினர். போரில் புறமுதுகிட்டு ஓடுவது போல் நடித்து எதிரிகளின் மீது அம்பு மாரி பொழிவர்.

கி.மு. 250 ஆம் ஆண்டில் பார்த்தியர்கள் பார்த்தியப் பேரரசு அமைப்பதில் வெற்றி பெற்றனர். கி.மு முதலாம் நூற்றாண்டில் அது யூப்ரடீசு மற்றும் சிந்து நதிகளுக்கிடையிலும், மற்றும் ஆமூ தாரியா ஆற்றுக்கிடையிலும் பரந்து விரிந்த பாத்தியப் பேரரசாக வளர்ந்தது.

இதனையும் காண்க
--------------

* பார்த்தியப் பேரரசு

மேற்கோள்கள்
-----------

1. ↑  Parthia, ANCIENT REGION, IRAN
2. ↑  [://www.ancient.eu/Parthia\_(Empire)/ Parthia (Empire)]
3. ↑  The Parthian Empire

வெளியிணைப்புகள்
---------------

விக்கிமீடியா பொதுவகத்தில்,  
 ***பார்த்தியப் பேரரசு***   
என்பதின் ஊடகங்கள் உள்ளன. 

* பார்த்தியா.காம்
* பார்த்தியாவின் வரலாறு
* பார்த்தியப் பேரரசில் கிறித்தவம் நிறுவப்படலும் வளர்தலும்
* பார்த்தியா பரணிடப்பட்டது 2011-06-04 at the வந்தவழி இயந்திரம்
**சித்தார்த் வேணுகோபால்** தமிழ் நடிகராவார். இவர் ஆனந்த தாண்டவம் (2009) திரைப்படத்தின் மூலம் தமிழ் திரையுலகில் அறிமுகமானார். நான் திரைப்படத்தில் விஜய் ஆண்டனி உடன் துணை நடிகராக நடித்துள்ளார்.

சித்தார்த் வேணுகோபால் இந்தியாவில் தமிழ்நாட்டிலுள்ள கோயம்புத்தூரில் நவம்பர் 28, 1985ல் பிறந்தார். இவருடைய சகோதரி ரதி. குமரகுரு பொறியியல் கல்லூரியில் தகவல் தொழில்நுட்பம் பட்டையப் படிப்பினை முடித்தார்.

திரைப்படங்கள்
-------------

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2006 | *ஜூன் ஆர்* | சுந்தர் | தமிழ் |  |
| 2009 | *ஆனந்த தாண்டவம்* | ரகு | தமிழ் |  |
| 2012 | *நான்* | அசோக் | தமிழ் |  |

ஆதாரங்கள்
---------

வெளி இணைப்புகள்
---------------

சித்தார்த் வேணுகோபால் படங்கள் tamilfilmnews பரணிடப்பட்டது 2016-03-04 at the வந்தவழி இயந்திரம்

| Persondata |
| --- |
| Name | Siddharth Venugopal |
| Alternative names |  |
| Short description | Actor |
| Date of birth | November 28, 1985 |
| Place of birth | கோயம்புத்தூர், இந்தியா |
| Date of death |  |
| Place of death |  |
**சத்தியமங்கலம் போர்** ( *Battle of Sittimungulum*) (மாறுபாடு உச்சரிப்புகள் **Sattiamungulum,** **Sathinungulum,** **Satyamanagalam** அடங்கும்) என்பது மூன்றாம் ஆங்கிலோ-மைசூர் போரின்போது, 1790 செப்டம்பர் 13 முதல் 15 வரை, மைசூர் சுல்தானகத்தின் தெற்குப் பகுதியில் சத்தியமங்கலம் நகரத்திற்கு அருகில் நடந்த தொடர்ச்சியான சண்டைகள் ஆகும். மைசூரின் ஆட்சியாளர் திப்பு சுல்தானின் படைகள் கேப்டன் ஜான் ஃபிலாய்டின் தலைமையிலான பிரித்தானியக் கிழக்கிந்திய நிறுவனத்தின் படைகளை கிட்டத்தட்ட முறியடித்தன.

திப்பு செப்டம்பர் 9 ஆம் தேதி கஜல்ஹட்டி கணவாய் வழியாக வந்தார், பிலாய்டின் படைகளைத் தாக்கினார், 500 பேர் உயிரிழந்த நிலையில் பிளாய்டை கோயம்புத்தூருக்கு பின்வாங்கும் கட்டாயத்துக்கு ஆளானார். இப்போரில் திப்பு "தனது திறமையான தளபதிகளில் ஒருவரான" புர்ஹர்-உத்-தினை இழந்தார். கமுர் உத் கானின் ஆலோசனையின் பேரில் திப்பு இந்தப் பகுதியை விட்டு வெளியேறினார், அதே நேரத்தில் அவர் பிரித்தானியர்களின் மீதான தாக்குதல்களை வேறு இடங்களில் நடத்தினார்.

குறிப்புகள்
-----------

* Fortescue, John William (1902). *A history of the British army, Volume 3*. Macmillan. .
* மார்ஷ்மேன், ஜான் கிளார்க் (1863). *இந்தியாவின் வரலாறு*
**பார்பரா மெக்லின்டாக்**, (ஜூன் 16, 1902 - செப்டம்பர் 2, ,1992) மருத்துவத்திற்கான நோபல் பரிசைத் தனித்துப் பெற்ற முதல் பெண்மணி.

பிறப்பு
-------

பார்பரா 1902 ஆம் ஆண்டு , ஜூன் மாதம் 16 ஆம் நாள் கனக்டிகட்டில் உள்ள ஹர்ட்போர்டு நகரில் பிறந்தார். 1908 ஆம் ஆண்டு அவர் குடும்பம் நியூயார்க்கின் புரூக்ளின் நகருக்குக் குடி பெயர்ந்தது.

கல்வி
-----

1923ல் பார்பரா செல்லியல் பாடத்தில் பட்டப்படிப்பை முடித்தார். தொடர்ந்து பயின்று முதுகலைப்பட்டமும், முனைவர் பட்டமும் பெற்றார். 1931ல் தேசிய ஆராய்ச்சிக்கழகத்தின் கல்வி உதவித்தொகை பெற்று இரண்டு ஆண்டுகள் கார்னல் பல்கலைகழகம், மிசோரி பல்கலைகழகம், கலிபோர்னியா தொழில் நுட்ப மையம் ஆகியவற்றில் மரபியல் ஆராய்ச்சிகளை மேற்கொண்டார். 1936ல் மிசோரி பல்கலைகழகத்தின் மரபியல் துறையின் உறுப்பினரானார். ஆனால் பெண் என்ற பாகுபாடு காரணமாக அவருக்கு ஏற்பட்ட கசப்பான நிகழ்வுகளா; 1941ல் அங்கிருந்து விலகினார்.

கண்டுபிடிப்புகள்
----------------

தொடர்ந்து மரபியல் ஆய்வில் ஈடுபட்ட பார்பரா 1951ல் தனது மிகப்பெரிய கண்டுபிடிப்பை வெளியிட்டார். 'குரோமொசோம்களில் உள்ள மரபணுக்கள் அவ்வப்போது தங்களின் இடங்களை மாற்றிக் கொள்கின்றன' என்றும் கண்டுபிடித்துக் கூறினார். இதைக் 'குதிக்கும் மரபணுக்கள்' என்று வர்ணித்தார். அதோடு மரபணுக்கள் தங்களைத் தாங்களே பரிணாம வளர்ச்சிக்கு உட்படுத்திக் கொள்ளும் என்பதையும் நிருபித்தார். அவரிடம் பாகுபாடு காட்டிய பல்வேறு ஆய்வாளர்களும் அவரைத் தேடி வந்து பாராட்டினர். மரபியல் வரலாற்றில் இது ஒரு மைல்கல் என்றழைக்கப்பட்டது.

விருதுகள், பதவிகள்
------------------

* 1967 இல் தேசிய அறிவியல் அமைப்பு கிம்பர் விருது பெற்றார்.
* 1970 இல் அமெரிக்க அதிபர் ரிச்சர்ட் நிக்ஸன் தேசிய அறிவியல் விருது கொடுத்து கௌரவித்தார்.
* 1981 இல் அவருக்கு அமெரிக்காவின் உயர்ந்த விருதான ஆல்பர்ட் லேக்கர்ஸ் அடிப்படை மருத்துவ ஆராய்ச்சி விருது வழங்கப்பட்டது.
* மரபியலில் அவர் கண்டுபிடிப்புகளுக்கு 1983ம் ஆண்டு மருத்துவத்திற்கான நோபல் பரிசு வழங்கப்பட்டது.
* அமெரிக்க மரபியல் கழகத்தின் தலைவராக நியமிக்கப்பட்டார்.
* தேசிய அறிவியல் அமைப்பிற்கு பரிந்துரை செய்யப்பட்ட மூன்றாவது பெண்மணி என்ற பெருமையும் அவருக்குக் கிடைத்தது.

மறைவு
-----

1992ம் ஆண்டு செப்டம்பர் மாதம் 2ம் நாள் மறைந்தார்.

வெளிஇணைப்புகள்
--------------

* Cold Spring Harbor Laboratory Archives, Barbara McClintock:A Brief Biographical Sketch
* Enhancer and Gene Trap Transposon Mutagenesis in Arabidopsis, comprehensive article on the use of *Ac/Ds* and other transposons for plant mutagenesis
* Biography and Bibliographic Resources, from the Office of Scientific and Technical Information, United States Department of Energy
**சத்தியவாடி** கடலூர் மாவட்டத்தில் விருத்தாசலம் வட்டத்தில், விருத்தாசலத்திலிருந்து திட்டக்குடி செல்லும் நெடுஞ்சாலையில் 8-ஆவது கிலோமீட்டரில் அமைந்துள்ள ஒர் கிராமம் ஆகும். கிட்டத்தட்ட 850 குடும்பங்கள் உள்ள இந்த கிராமத்தில் 4,500-இற்கும் மேற்பட்ட மக்கள் வசிக்கின்றனர். கிராமத்தின் பெரும்பகுதி விளைச்சல் நிலமாகையால் மக்களின் முக்கியத்தொழில் விவசாயம் ஆகும். இவ்வூரின் அருகிலேயே அம்பிகா சர்க்கரை ஆலை (முன்பு அருணா சர்க்கரை ஆலை என வழங்கப்பட்டது) உள்ளதால் கரும்பு பெருமளவில் பயிரிடப்படுகிறது. நீர்வளம் நன்றாக உள்ளதால் கரும்புக்கு இணையாக நெல்லும் பயிரிடப்படுகிறது. உளுந்து, நிலக்கடலை, கம்பு, எள், சோளம், துவரை, மரவள்ளிகிழங்கு, வெள்ளரி இன்ன பிற காய்கறிகள் போன்றவையும் அவ்வப்போது ஆங்காங்கே சிறிய அளவிலும், ஊடுபயிராகவும் பயிரிடப்படுகிறது. ஊருக்கு வடமேற்கே பெரிய ஏரி உள்ளது; ஊருக்கு தெற்கே வெள்ளாறு ஓடுகிறது, மழைக்காலத்தில் ஆற்றில் வெள்ளம் வருவதுண்டு. ஆகையால் நிலத்தடிநீர் எப்போதும் வளமாக இருக்கும். பெருமளவு நீர்ப்பாசனம் மின்மோட்டார் மூலமே நடைபெறுகிறது.

இவ்வூரில் எட்டாவதுவரை இருபாலரும் படிக்கும் வகையில் ஊராட்சி ஒன்றிய நடுநிலைப்பள்ளி ஒன்று உள்ளது. அருகில் உள்ள கிராமங்களான நந்தப்பாடி, ஆலந்துரைப்பட்டு ஆகியவற்றுக்கும் சேர்த்து ஒரு அஞ்சல் அலுவலகமும் உள்ளது. மேலும் ஒரு ஆரம்ப சுகாதார நிலையம் உள்ளது.

சுற்றியுள்ள ஊர்கள்
------------------

| * பா
* உ
* தொ
சத்தியவாடி-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | சாத்துகூடல், ஆலந்துரைப்பட்டு |  |
|  |  |  |
| நந்தப்பாடி | **சத்தியவாடி** | கருவேப்பிலங்குறிச்சி, குலத்தங்குறிச்சி, பேரளையூர் |
|  |  |  |
|  | கிளிமங்கலம் |  |

 |

கோயில்கள்
---------

1. விநாயகர் கோயில்
2. சிவன் கோயில் - ஆலந்துரைஈஸ்வரர்
3. மாரியம்மன் கோயில்
4. திரௌபதி அம்மன் கோயில்
5. ஐயப்பன் கோயில்
6. ஐயனார் கோயில்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**காதலும் கடந்து போகும்** (ஆங்கிலம் எழுத்துரு: Kadhalum Kadandhu Pogum) நளன் குமாரசாமி எழுதி இயக்கிய தமிழ்க் காதல் திரைப்படம் ஆகும். *மை டியர் டெசுபராடோ* என்னும் கொரிய மொழிப்படத்தின் மறுவுருவாக்கமான இப்படத்தில் விசய் சேதுபதி மற்றும் மடோனா செபாசுடியன் முக்கியக் கதாப்பாத்திரத்தில் நடித்துள்ளனர். இப்படம் மார்ச்சு 11, 2016 அன்று வெளியானது.

கதை
---

நடிகர் : விஜய் சேதுபதிநடிகை : மடோனா செபஸ்டியான்இயக்குனர் : நலன் குமாரசாமிஇசை : சந்தோஷ் நாராயணன்ஓளிப்பதிவு : தினேஷ் கிருஷ்ணன்

இஞ்ஜினீயரிங் படித்த நாயகி மடோனா பெற்றோரின் எதிர்ப்பையும் மீறி சென்னையில் உள்ள ஐடி கம்பெனியில் வேலைக்கு சேர்கிறார். எதிர்பாராத விதமாக அவர் வேலை பார்த்த கம்பெனி மூடப்படுகிறது. இதனால் வேலையை இழக்கிறார். வீட்டுக்கு சென்றால் எங்கே தன்னை திருமணம் செய்து வைத்து விடுவார்கள் என்று எண்ணி சென்னையில் வாடகைக்கு வீடெடுத்து வேறு வேலைத்தேடி வருகிறார்.

மடோனாவின் வீட்டருகே ரவுடி கும்பலிடம் வேலை செய்து வரும் விஜய் சேதுபதி வசிக்கிறார். இவர் பார் ஓனராக வேண்டும் என்ற ஆசையில் இருக்கிறார். இவருக்கும் மடோனாவிற்கும் பழக்கம் ஏற்படுகிறது.

இந்த பழக்கம் இவர்களுக்குள் காதலாக மாறியதா? விஜய் சேதுபதியின் பார் ஓனர் கனவு நிறைவேறியதா? மடோனாவிற்கு வேலை கிடைத்ததா? என்பவையே படத்தின் மீதிக்கதை.

நடிகர்கள்
---------

* விஜய் சேதுபதி
* மடோனா செபாசுடியன்
* சமுத்திரக்கனி

மேற்கோள்கள்
-----------

1. ↑  Tamil Filmfeat
**இந்தியன் துடுப்பாட்டத் தொடர் அல்லது இந்தியன் கிரிக்கெட் லீக்** (Indian Cricket League சுருக்கமாக **ஐசிஎல்**) என்பது 2007 மற்றும் 2009 ஆண்டுகளில் ஜீ எண்டர்டெயின்மெண்ட் நிறுவனத்தால் இந்தியாவில் நடைபெற்ற தனியார் துடுப்பாட்டத் தொடர் ஆகும். இது இரு பருவங்களாக நடைபெற்றது. இதில் உலக லெவன், இந்தியா, பாக்கித்தான் மற்றும் வங்காளதேசம் ஆகிய நான்கு சர்வதேச அணிகள் விளையாடின. மேலும், ஒன்பது உள்ளூர் அணிகளுக்குத் தனியாகப் போட்டிகள் நடத்தப்பட்டன. இதற்கான போட்டிகள் இந்தியாவின் பல நகரங்களிலும், பாக்கித்தானின் லாகூர் மற்றும் வங்காளதேசத்தில் நடைபெற்றன.

வரலாறு
------

இருபது20 வடிவத்தில் இந்தத் தொடர் நடைபெற்றது. இதன் முதல் பருவம் இந்தியாவில் நடைபெற்றது. 50 நிறைவுகள் கொண்ட போட்டியாக நடத்தத் திட்டமிட்டிருந்த போதிலும் நடைபெறவில்லை. இந்தத் தொடருக்கு இந்தியத் துடுப்பாட்டக் கட்டுப்பாடு வாரியம் மற்றும் பன்னாட்டுத் துடுப்பாட்ட அவை ஆகியவற்றின் போதுமான ஆதரவு கிடைக்காததும் இந்தத் தொடரின் தோல்விக்கு காரணமாகியது.

2008இல் இந்தியத் துடுப்பாட்டக் கட்டுப்பாட்டு வாரியம் இந்தியன் பிரீமியர் லீக்கினை அறிமுகப்படுத்தியது. இந்த வாரியத்துடன் ஏற்பட்ட மோதலால் *ஐசிஎல்லை* "கலகத் தொடர்" என இந்திய ஊடக்கங்கள் கூறியது.

இந்தத் தொடரில் விளையாடிவர்களுக்கு இந்தியத் துடுப்பாட்டக் கட்டுப்பாட்டு வாரியம் தடை விதித்ததனால் 2009இல் இந்தத் தொடர் முடிவிற்கு வந்தது.

முதலாவது *ஐசிஎல்* தொடர் 2007 ஆம் ஆண்டு நடைபெற்றது. முதல் தொடரில் சென்னை சூப்பர்ஸ்டார்ஸ் வாகை சூடினர். இரண்டாவது பருவம் லாகூரில் 2008இன் இறுதியில் நடைபெற்றது. இதில் பாக்கித்தானின் லாகூர் பாத்சாஸ் வெற்றி பெற்றனர். அந்த அணியில் இம்ரான் நசீர், அப்துர் ரசாக், ஷேன் பாண்ட், இன்சமாம் உல் ஹக் போன்ற சர்வதேச வீரர்கள் இடம் பெற்று இருந்தனர். அணியின் பயிற்சியாளராக மோயின் கான் இருந்தார்.

அணிகள்
------

* *மும்பை சாம்ப்ஸ்*
* *சென்னை சூப்பர்ஸ்டார்ஸ்*
* *சண்டிகர் லயன்ஸ்*
* *ஐதராபாத் ஹீரோஸ்*
* *ராயல் பெங்கால் டைகர்ஸ் (கொல்கத்தா)*
* *தில்லி ஜெயண்ட்ஸ்*
* *அகமதாபாத் ராக்கெட்ஸ்*
* *லாகூர் பாத்சாஸ்*
* *டாக்கா வாரியர்ஸ்*

சான்றுகள்
---------

1. ↑  "கலகத் துடுப்பாட்டம்".
காதம்பரி தேவியின் புகைப்படம்
**காதம்பரி தேவி** *(Kadambari Devi)* யோதிந்திரநாத் தாகூரின் மனைவியும் தேவேந்திரநாத் தாகூரின் மருமகளும் ஆவார். 1868 ஆம் ஆண்டு சூலை மாதம் 5 ஆம் நாள் இவருக்கு 10 வயதாக இருந்தபொழுது திருமணம் நடைபெற்றது. தன்னுடைய கணவரைவிட ஒன்பது வயது இளையவராக இவர் இருந்தார், அப்போது இவருக்கு கல்வி கற்பிக்க ஏற்பாடு செய்யப்பட்டது. மைத்துனர் இரவீந்திரநாத் தாகூரை விடவும் இவர் இரண்டு வயது மூத்தவர் ஆவார்.

தாகூருடைய பல கவிதைகளைத் தொகுப்பதில், இவர் வெளிப்படுத்திய படைப்பாக்கமும் விமர்சனங்களும் இளம் ரவீந்திரநாத் தாகூரைப் பெரிதும் கவர்ந்தது. ஒரு நல்ல நண்பர் மற்றும் விளையாட்டுத் தோழனாக தாகூர் இவரிடம் பழகினார். தாகூரின் வாழ்க்கையில் மிக முக்கிய பங்காற்றிய பெண்களில் ஒருவராக காதம்பரி தேவி இருந்தார். தாகூர் மற்றும் காதம்பரி தேவி இவர்களின் உறவு சர்ச்சைக்குரியதாகவும் சோகத்தின் கூறுகள் நிரம்பியதாகவும் அறியப்படுகிறது.

இரவீந்திரநாத் தாகூருக்கு திருமணமான நான்கு மாதங்கள் கழித்து 1884 ஆம் ஆண்டு ஏப்ரல் 21 ஆம் நாள் இவர் எந்தவிதமானக் காரணங்களுமின்றி தற்கொலை செய்து கொண்டார்.தாகூர் குடும்பத்தினர் இவரது தற்கொலை பற்றி எப்போதும் மௌனம் காத்தனர். குடும்பப் பிரச்சினைகளே இவரது தற்கொலைக்கு காரணம் என்ற வதந்திகள் உலவின. இவரது மரணத்திற்குப் பிறகு தாகூர் மனமுடைந்து போனார். நீண்ட நாட்களுக்குப் பின்னர் தாகூர், இவர் நினைவாகப் பல பாடல்களையும் கவிதைகளையும் எழுதினார்.

காதம்பரி தேவியின் வாழ்க்கையை மையமாகக் கொண்டு 2015 ஆம் ஆண்டு இயக்குனர் சுமன் கோசு, காதம்பரி என்றொரு திரைப்படத்தை வெளியிட்டார். கொங்கோனா சென் சர்மா மற்றும் பரம்பிரதா சாட்டர்சி இத்திரைப்படத்தில் நடித்துள்ளனர்.

மேற்கோள்கள்
-----------

1. ↑  Dastider, Shipra. "Jyotirindranath Tagore". *Banglapedia*. Asiatic Society of Bangladesh. 2007-04-27 அன்று மூலம் பரணிடப்பட்டது. 2013-06-14 அன்று பார்க்கப்பட்டது.
2. ↑  Mallika Sengupta, Kobir Bouthan &
Tamal Ghosh, Kadambari, 432 pp. (A novel), Ujjwal Sahitya Mandir, College St. Kolkata
3. ↑  Tamal Ghosh. *Kadambari*. Ujjwal Sahitya Mandir.. பக். 432.
4. ↑  Times of India. Kadambari explores Tagore and his sis-in-law's relationship responsibly May 4, 2015.

புற இணைப்புகள்
--------------

* The Telegraph. Spotlight on the women in Tagore’s life. May 07, 2004.
**இந்திய குடியரசு தலைவரின் அதிகாரங்கள்** என்பன நாட்டின் முதன்மைக் குடிமகனுக்கு உள்ள சட்டம், உடன்ப்டிக்கை, நிர்வாக, சட்டமன்ற, நீதி, நிதிதுறை, பாதுகாப்புசார் நெருக்கடி கால அதிகாரங்களை குறிப்பனவாகும்.குடியரசு தலைவருக்கு ஏராளமான அதிகாரங்கள் உள்ளன. இயல்பிகந்த சூழ்நிலையில் மட்டுமே இவர் தன்விருப்புரிமையில் அதிகாரத்தை பயன்படுத்துவார்.

சட்டம், உடன்படிக்கை அதிகாரங்கள்
-------------------------------

இந்திய நாட்டின் அரசத் தலைவருக்கு நாடாளுமன்றம்,சட்டமன்றம் சட்டமியற்றும் அதிகாரமும்,பிற நாடுகளுடன் உடன்படிக்கை செய்துகொள்ளவும் மாநிலத்திற்கு உத்திரவிடவுமான அதிகாரமும் உண்டு

நிர்வாக அதிகாரம்
----------------

நாட்டின் அனைத்து உத்தரவுகளும்,அறிவுறுத்தல்கள் குடியரசு தலைவரின் பெயரில் வெளியிடப்படுகின்ற்ன. இவருக்குபிரதம அமைச்சர்,அட்டர்னி ஜனரல்,அமைச்சர்கள்,உச்சநீதி மன்ற நீதிபதி, பிற மன்ற நீதிபதிகள்,உயர் நீதி மன்ற நீதிபதி,மாநில ஆளுநர்கள் நிய்மித்தலும் மாநில ஆணையம்,மாநில மன்றம். நிதி ஆணையம் அமைத்தலுக்குமான அதிகரங்கள் உண்டு. அமைச்சரவை எடுக்கும் முடிவுகள் அனைத்தும் குடியரசு தலைவருக்கு தெரிவிக்க வேண்டும்.

சட்டமன்ற அதிகாரம்
-----------------

நாடாளுமன்றத்தைக் கூட்டவோ அல்லது நீட்டிக்கவோ அதிகாரம் உண்டு.முதல் பாதீட்டுக் கூட்டத்தொடரில் உரையாற்றவும் அரசின் கொள்கைகள்,திட்டங்கள் வெளியிடவும் ,ஒப்புதல் பெற்ற பின்னர் சட்டமாக்கவும் அதிகாரம் உண்டு. நிதிச் சட்டவரைவு குடியரசு தலைவரின் ஒப்புதல் பெற்ற பின்னரே அறிமுகப்படுத்தப்படும். அவை இல்லாத பொது சட்டங்களைப் பிறப்பிக்கலாம்.

நீதித்துறை அதிகாரங்கள்
----------------------

உச்ச நீதிமன்ற நீதிபதியை நியமிக்கவோ,நீக்கவோ அதிக்காரம் உண்டு.குற்ற தண்டனை குறைக்கவோ,நிறுத்தவோ,ஒத்திவைக்கவோ அதிகாரம் உண்டு.

நிதித்துறை அதிகாரங்கள்
----------------------

நிதிச் சட்ட வரைவு,ஒப்புதல் நிதி ஆணையம்,நாட்டின் நிதி நிலைமை ஆகியவற்றைத் தீர்மானிக்கிறார்.

படைத்துறை அதிகாரம்
------------------

முப்படை அதிகாரி என்பதால் அமைதிக்காலம், போர்க்காலம், நெருக்கடிக்காலம் ஆகிய்ய மூன்று நிலைமைகளிலும் முப்படைக்களும் இவருக்குக் கட்டுப்பட்டவை. இவருக்கு உடன்படிக்கை எதையும் கையெத்திடவும் முழு அதிகாரம் உண்டு.

நெருக்கடிநிலை அதிகாரம்
----------------------

நெருக்கடிநிலைக் காலங்களில், வெளி நெருக்கடி,உள் நெருக்கடி, நிதி நெருக்கடி நிலைமைகளில் நாட்டின் முழு பொறுப்பும் இவரிடம் உள்ளது.

மேற்கோள்
--------


1. ↑   *மத்திய, மாநில உள்ளாட்சி அமைப்புகள்*. தமிழ்நாடு பாடநூல் நிறுவனம். 2009. பக். 73-74.
**இந்திய கால்பந்து சங்கம்** (*Indian Football Association*-IFA, வங்காள மொழி : ভারতীয় ফুটবল এসোসিয়েশন) என்பது மேற்கு வங்க மாநிலத்தில், இந்தியா, சங்க கால்பந்துப் போட்டிகளை கட்டுப்படுத்தும், நிர்வகிக்கும் அமைப்பாகும். இதுவே இந்தியாவின் மிகப் பழமையான கால்பந்து சங்கமாகும். இது 1893-இல் ஆரம்பிக்கப்பட்டது. இதன் நிறுவனர்களில் அப்போதைய இங்கிலாந்து தேசிய கால்பந்து அணி வீரரான *எல்ஃபின்ஸ்டோன் ஜாக்சனும்* ஒருவராவார். மிக்சிகன் மாநில பல்கலைக்கழகத்தின் ஆப்பிரிக்க வரலாற்றுப் பேராசிரியரான பீட்டர் அலெகி என்பாரின் கூற்றுப்படி, வெள்ளையரல்லாதோர் வாழும் நாடுகளில் நிறுவப்பட்ட கால்பந்துக்கான முதல் கூட்டமைப்பாகும். 

பெயருக்கு முற்றிலும் மாறாக இவ்வமைப்பு இந்தியாவில் நடைபெறும் கால்பந்து போட்டிகளை நிர்வகிப்பதில்லை, அப்பணியை அனைத்து இந்திய கால்பந்துக் கூட்டமைப்பு செய்கிறது. ஆனாலும், அனைத்து இந்திய கால்பந்துக் கூட்டமைப்பு நிறுவப்படுவதற்கு முன்பு இவ்வமைப்பே இந்தியாவில் கால்பந்துப் போட்டிகளை நிர்வகித்தது. ஏனெனில், அப்போது இவ்வமைப்பு ஆங்கிலேயர்களால் நிர்வகிக்கப்பட்டது மற்றும் இங்கிலாந்தின் கால்பந்து சங்கத்தோடு இணைந்திருந்தது. 

1937-இல் அனைத்து இந்திய கால்பந்துக் கூட்டமைப்பு நிறுவப்பட்டதில் முக்கியப் பங்காற்றியது.

இவ்வமைப்பு கல்கத்தா கால்பந்துக் கூட்டிணைவு மற்றும் இந்திய கால்பந்து சங்கக் கேடயம் போன்ற போட்டிகளை நடத்துகிறது.

உசாத்துணைகள்
------------

1. ↑  IFFHS - Interesting and curious facts about full internationals and national players (1872-1900)
2. ↑

வெளியிணைப்புகள்
---------------

* இந்திய கால்பந்து சங்கத்தின் அதிகாரபூர்வ இணையதளம்
**சின்னக்கொத்தூர்** (*Chinnakothur*) என்பது கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு சிற்றூர் ஆகும். இதன் பழைய பெயர் **குந்தாணி** ஆகும்.

அமைவிடம்
--------

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 18 கிலோமீட்டர் தொலைவில் உள்ளது.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 76, மொத்த மக்கள் தொகை 387, இதில் 186 ஆண்களும், 201 பெண்களும் அடங்குவர். கிராம மக்களின் கல்வியறிவு விகிதம் 59.17% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

குந்தாணி பெயராய்வு
------------------

இப்பகுதியில் உள்ள மலையானது நெல் குத்தும் குந்தாணி போல காட்சியளிப்பதால் இதற்கு குந்தாணி என்று பெயர் வந்ததாக கூறப்படுகிறது.

குந்தாணி வரலாறு
---------------

குந்தாணியாது ஒரு காலத்தில் போசளப் பேரரசின் தலைநகராக இருந்தது. 800 ஆண்டுகளுக்கு முன் தமிழகத்தை ஆண்ட சோழப் பேரரசு வலுவிழந்த நிலையில் இருந்தபோது, கர்நாடகத்தில் ஆண்டுவந்த போசளர்களுடன் மண உறவு கொண்டிருந்தனர். சோழப் பேரரசுக்கு உதவுவதற்காக தமிழகத்தில் பெரும்படையுடன் போசளர்கள் நுழைந்தனர். சோழ மன்னன் மூன்றாம் இராசராசனுக்கு உதவியாக வந்தவர்கள் பாண்டியனையும் அவனுக்கு துணையாக வந்த சிற்றரசர்களையும் விரட்டினர். இன்றைய சமயபுரமும் அன்றைய கண்ணணூர் கொப்பத்தில் சோழன் தன் தலை நகரை மாற்றினான். இந்நிலையில் சோழனுக்கு உதவ வந்த போசளர்கள் சமயபுரத்தையே தங்களின் இன்னொரு தலைநகராக ஆக்கிக்கொண்டு தங்கினர். 

போசள மன்னன் வீர சோமேசுவரனுக்குப் பிறகு நாடு இரண்டாக பிரிக்கப்பட்டு தமிழகப் பகுதி வீரராமநாதனின் வசமும் கர்நாகடப் பகுதி மூன்றாம் நரசிம்மன் வசமும் சென்றன. இதன் பிறகு பாண்டியன் மாறவர்மனிடம் தன் பகுதிகளை இழந்த வீரராமநாதன் சமயபுரத்தைக் கைவிட்டு குந்தாணியை தன் தலைநகராக ஆக்கிக்கொண்டு ஆண்டான். அதன்பிறகு அவன் மகன் வீர விசுவநாதன் ஐம்பது ஆண்டுகள் இங்கிருந்து ஆண்டான். இந்த ஊரில் போசளர்களின் கோட்டை, அவர்கள் கட்டிய கோயில்கள் போன்றவற்றின் இடிபாடுகள் இன்றும் காணப்படுகின்றன. குந்தாணியின் பெருங்கோயில் குஞ்சம்மாள கோயில் ஆகும். இக்கோயிலிருந்து 14 கல்வெட்டுகள் படியெடுக்கபட்டுள்ளன. இங்கு ஏராளமான நடுகற்கள் உள்ளன.

மேற்கோள்கள்
-----------

1. ↑  "ஒசூர் அருகே 13-ஆம் நூற்றாண்டை சேர்ந்த கல்வெட்டு கண்டெடுப்பு". *செய்தி*. தினமணி. 27 நவம்பர் 2016. 18 சூன் 2017 அன்று பார்க்கப்பட்டது.
2. ↑  "Chinnakothur Village in Krishnagiri, Tamil Nadu". *villageinfo.in*. 2023-02-17 அன்று பார்க்கப்பட்டது. Text "villageinfo.in "ignored (உதவி)
3. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 122.
4. ↑  "அழிவின் விளிம்பில் ஒய்சாள அரண்மனை மண்டபம்: சீரமைத்து பாதுகாக்க கோரிக்கை". *செய்தி*. தினமலர். 17 சனவரி 2017. 18 சூன் 2017 அன்று பார்க்கப்பட்டது.
5. ↑  சின்னக்கொத்தூரில் சிதைந்து வரும் வரலாற்றுச் சின்னங்களைப் பாதுகாக்க நடவடிக்கை, இந்து தமிழ் (நாளிதழ்), 2021 சனவரி 30
**மார்ட்டின் எம் டாங்கோ** (Martin M. Danggo) என்பவர் இந்தியாவின் மேகாலயா மாநிலத்தைச் சேர்ந்த அரசியல்வாதி ஆவார். இவர் மேகாலய அரசில் பொதுப்பணித் துறை (சாலைகள்) அமைச்சராகப் பணியாற்றியுள்ளார். இவர் தென் மேற்கு காசி மலை மாவட்டத்தின் 35-ரானிகர் என்ற பழங்குடியினருக்கு ஒதுக்கப்பட்ட தொகுதியை மேகாலயா சட்டமன்றத்தில் பிரதிநிதித்துவப்படுத்தினார்.  1998 சட்டமன்றத் தேர்தலில் லாங்ரின் பழங்குடியினர் தொகுதிக்கான பிரதிநிதியாக மக்கள் ஜனநாயக இயக்கத்தின் சார்பில் டாங்கோ முதன்முதலில் சட்டமன்றத்திற்கு தேர்ந்தெடுக்கப்பட்டார்.  அவர் இந்திய தேசிய காங்கிரசுக்கு கட்சி மாறிய பின் 2003 ஆம் ஆண்டில் சட்டமன்றத்திற்கு மீண்டும் தேர்ந்தெடுக்கப்பட்டார்.  2018 ஆம் ஆண்டில் அவர் இந்திய தேசிய காங்கிரசு கட்சியிலிருந்து விலகி தேசிய மக்கள் கட்சியில் சேர்ந்தார்.

மேற்கோள்கள்
-----------

 

1. ↑  "List Of Members Of The Eight Meghalaya Legislative Assembly". Meghalaya Legislative Assembly, Official website. 2011-05-11 அன்று மூலம் பரணிடப்பட்டது.
2. ↑  "Meghalaya 1998". *Election Commission of India*. 15 May 2020 அன்று பார்க்கப்பட்டது.
3. ↑  "Meghalaya 2003". *Electoral Commission of India*. 15 May 2020 அன்று பார்க்கப்பட்டது.
4. ↑  "Ranikor, South Tura by-poll to be held on same day". *Shillong Mail* (ஆங்கிலம்). 2018-07-27. 2021-06-24 அன்று மூலம் பரணிடப்பட்டது. 2020-05-15 அன்று பார்க்கப்பட்டது.
**மொத்த தேசிய உற்பத்தி** (Gross National Product) என்பது ஓர் ஆண்டில் ஒரு நாட்டினரால் உற்பத்தி செய்யப்பட்ட பணிகள் அல்லது பண்டங்களின் மொத்த இறுதி சந்தை மதிப்பாகும். மொத்த உள்நாட்டு உற்பத்தி போல ஒரு எல்லைக்குள் உள்ளவர்களை எல்லாம் கணக்கில் எடுப்பதில்லை, மாறாக எங்கிருந்தாலும் அந்நாட்டினரின்(வசிப்பவர் மற்றும் புலம்பெயர்ந்தவர்) உற்பத்தியைக் கணக்கில் எடுக்கப்படும். வெளிநாட்டு முதலீடுகள் மூலம் ஈட்டிய லாபமும் சேர்க்கப்படும்.

கணக்கிடும் முறை
---------------

ஓர் ஆண்டில் உற்பத்தி செய்யப்பட்ட பொருட்களை மட்டுமே கணைக்கில் கொள்ளப்படும், பழையப் பொருட்கள் விற்பனையை கணக்கில் கொள்ளாது. ஒரு பொருள் நுகர்வோரை அடையும் முன் சந்தையில் பெறப்படும் இறுதி விலையை மட்டுமே எடுத்துக் கொள்ளப்படும். அதாவது சில்லரை விற்பனை விலை, இடைத்தரகர் விற்பனை விலை கொள்முதல் விலை முதலிய விலைகளை எடுத்துக்கொள்ளாது

மொத்த தேசிய உற்பத்தி = நுகர்வு + முதலீடு + அரச செலவினங்கள் + (ஏற்றுமதி - இறக்குமதி) + (வெளிநாட்டு வரவு - வெளிநாட்டு செலவு)

* *வெளிநாட்டு வரவு* என்பது இந்நாட்டினர் செய்த வெளிநாட்டு முதலீடுகள் மற்றும் பெற்ற வெளிநாட்டு ஊதியங்கள்
* *வெளிநாட்டு செலவு* என்பது இந்நாட்டில் வெளிநாட்டினர் செய்த முதலீடுகள் மற்றும் பெற்ற இந்நாட்டு ஊதியங்கள்

மொத்த உள்நாட்டு உற்பத்தி - மொத்த தேசிய உற்பத்தி வேறுபாடு
--------------------------------------------------------

மொத்த உள்நாட்டு உற்பத்தி என்பது அந்நாட்டின் எல்லைக்குள் உற்பத்தி செய்யப்பட்ட (பண்டம்/பணி) மதிப்பாகும். மொத்த தேசிய உற்பத்தி என்பது அந்நாட்டினர் உற்பத்தி செய்யப்பட்ட(பண்டம்/பணி) மதிப்பாகும். முன்னவை அந்நாட்டில் வெளிநட்டினார் செய்த உற்பத்தியை சேர்க்கும். பின்னவை வெளிநாட்டில் அந்நாட்டினர் செய்த வருமானத்தையும் சேர்க்கும்.

பயன்பாடு
--------

நாட்டின் பொருளாதாரத்தைக் கணிக்கப் பயன்படும் ஒரு அளவீடாகும். மொத்த உள்நாட்டு உற்பத்தி மூலம் நாட்டின் பொருளாதாரத்தைக் கணக்கிடுவதற்கு முன் ஐக்கிய அமெரிக்கா இதனைப் பயன்படுத்திவந்தது.

மொத்த தேசிய உற்பத்தி அடிப்படையில் நாடுகளின் பட்டியல்
----------------------------------------------------

| தரவரிசை | 2010 ($ மில்லியன்களில்) | 2009 ($ மில்லியன்களில்) | 2008 ($ மில்லியன்களில்) |
| --- | --- | --- | --- |
| 1 |  ஐக்கிய அமெரிக்கா | 14,600,828 |  ஐக்கிய அமெரிக்கா | 14,223,686 |  ஐக்கிய அமெரிக்கா | 14,506,142 |
| 2 |  சீனா | 5,700,018 |  சீனா | 4,857,623 |  சப்பான் | 4,853,005 |
| 3 |  சப்பான் | 5,369,116 |  சப்பான் | 4,785,450 |  சீனா | 4,042,883 |
| 4 |  செருமனி | 3,537,180 |  செருமனி | 3,473,814 |  செருமனி | 3,504,510 |
| 5 |  பிரான்சு | 2,749,821 |  பிரான்சு | 2,750,418 |  ஐக்கிய இராச்சியம்
 | 2,799,960 |
| 6 |  ஐக்கிய இராச்சியம்
 | 2,399,292 |  ஐக்கிய இராச்சியம்
 | 2,538,578 |  பிரான்சு | 2,700,770 |
| 7 |  இத்தாலி | 2,125,845 |  இத்தாலி | 2,114,668 |  இத்தாலி | 2,115,482 |
| 8 |  பிரேசில் | 1,830,392 |  பிரேசில் | 1,563,126 |  எசுப்பானியா | 1,449,186 |
| 9 |  இந்தியா | 1,566,636 |  எசுப்பானியா | 1,472,046 |  கனடா | 1,446,669 |
| 10 |  கனடா | 1,483,274 |  இந்தியா | 1,405,064 |  பிரேசில் | 1,433,699 |

மேற்கோள்கள்
-----------

1. ↑  இன்வஸ்டோபீடியா
2. ↑

இவற்றையும் பார்க்க
------------------

* நிகர தேசிய உற்பத்தி
* மொத்த உள்நாட்டு உற்பத்தி
* நிகர உள்நாட்டு உற்பத்தி
இந்திய ஜனநாயக வாலிபர் சங்கத்தின் கொடி
இந்திய ஜனநாயக வாலிபர் சங்கம் (*Democratic Youth Federation of India*) இந்தியாவின் மிகப் பெரிய வாலிபர் அமைப்பாக கருதப்படுகிறது. இது நவப்மர் 3 1980ம் ஆண்டு பஞ்சாப் மாநிலம் லூதியானாவில் உருவாகப்பட்ட அமைப்பாகும். இந்தியாவின் பல்வேறு மாநிலங்களில் அமைப்புகளை கொண்டு உள்ளது. அதில் அங்கமாக இயங்குவதுதான் இந்திய ஐனநாயக வாலிபர் சங்கம் பாலக்காடு(MEENAKSHIPURAM)அமைப்பு

KERALA DYFI UNIT COMMITTEE MEENAKSHIPURAM
-----------------------------------------

PRESIDENT: NISHANTH.M

VICE PRESIDENT: AKASH.J

SECRETARY: BATHRAN.D

JOINT SECRETARY: SURYA.M￼

*

உறுப்பினர்கள்
-------------

2019 ஆண்டு நிலவரப்படி இந்திய அளவில் 1.5 கோடி உறுப்பினர்களும், பாலக்காடு 10535 உறுப்பினர்கள் உள்ளனர். தெரு பிரச்சனை முதல் தேசப் பிரச்சனை வரை அனைத்திலும் தலையிடக் கூடிய அமைப்பாக செயல்பட்டு வருகிறது. சாதி, மத மோதலுக்கு எதிராக செயல்படுகிறது. தேசிய ஒருமைப்பாடு - ஒற்றுமையை வளர்க்கும் வேலையில் ஈடுப்பட்டு வருகிறது. எல்லோர்க்கும் இலவச கல்வி, எல்லோர்க்கும் சமூக பாதுகாப்பான வேலை என்ற கோரிக்கையை முன்வைத்து இயங்கி வருகிறது. 15 வயது முதல் 40 வயது வரை உள்ள அனைவரும் உறுப்பினராக சேர்ந்து கொள்ள தகுதி உள்ளது. ஆண்-பெண், ஏழை பணக்காரன் சாதி மதம் எதுவும் உறுப்பினராக சேர தடைகிடையாது.

மேற்கோள்கள்
-----------

1. ↑
2. ↑

வெளி இணைப்புகள்
---------------

* மேற்கு வங்கம் பரணிடப்பட்டது 2018-11-10 at the வந்தவழி இயந்திரம்
* கேரளா
**சகீலா** (பிறப்பு: சனவரி 1977) குணசித்திர வேடங்களிலும், நகைச்சுவை வேடங்களிலும் நடிக்கும் இந்திய நடிகையாவார். 15வது வயதில் ப்ளே கேள்ஸ் என்ற படத்தில் துணை நடிகையாக அறிமுகமானார். இவர் பாலுணர்வுக் கிளர்ச்சியத் திரைப்பட நடிகையுமாவார்.

திரை வாழ்க்கை
-------------

மலையாளத் திரைப்படமான ப்ளே கேள்ஸ் திரைப்படம் மூலம் துணை நடிகையாக அறிமுகமானார். இந்தப் படத்தில் நடிகை சில்க் பிரதான கதாபாத்திரமாக நடித்தார். இவர் நடிப்பில் வெளிவந்த கிணரத்தும்பிகள் எனும் மலையாளப்படம் பெரும் வெற்றி பெற்றது. மலையாளப் படங்களில் பெரிதும் பேசப்பட்ட இவர் 110க்கும் மேற்பட்ட தமிழ், மலையாளம், தெலுங்கு, கன்னடம், இந்தி படங்களில் நடித்துள்ளார்.

மறுமலர்ச்சி திரைப்படத்தில் விவேகிற்கு ஜோடியாக நடித்துள்ளார்.

குணசித்திர வேடங்களிலும் நகைச்சுவை வேடங்களிலும் நிறைய தமிழ், தெலுங்கு படங்களில் நடித்துள்ளார். ஜெயம், அழகிய தமிழ்மகன், பாஸ் என்கிற பாஸ்கரன் போன்ற தமிழ்ப் படங்களில் நகைச்சுவை கதாபாத்திரத்தில் நடித்துள்ளார்.

இவரை திரையுலகத்தினர் "சைக்லோன்" "லேடி லால்" என்ற பெயர்களில் அழைக்கின்றார்கள்.

திரைப்படங்கள்
-------------

| வருடம் | திரைப்படம் | மொழி |
| --- | --- | --- |
| 2011 | நின்டி | கன்னடம் |
| 2011 | தேஜா பாய் & பேமலி | மலையாளம் |
| 2010 | பாஸ் என்கிற பாஸ்கரன் | தமிழ் |
| 2010 | மாஞ்சா வேலு | தமிழ் |
| 2009 | சிவா மனசுல சக்தி | தமிழ் |
| 2007 | அழகிய தமிழ் மகன் | தமிழ் |
| 2007 | சொட்டா மும்பை | மலையாளம் |
| 2006 | பங்காரம் | தெலுங்கு |
| 2006 | வாத்தியார் | தமிழ் |
| 2003 | ஜெயம் | தமிழ் |
|  | நீல தடகத்திலே நிழல் பக்ஷிகள் | மலையாளம் |

மேற்கோள்கள்
-----------

1. 1 2  "സിനിമാ അഭിനയവും വിവാദങ്ങൾ നിറഞ്ഞ ജീവിതവും". *24 News Live*. யூடியூப். Retrieved August 3, 2019.
2. ↑  தோழர் சகீலா- யுவா

வெளி இணைப்புகள்
---------------

* ஐ.எம்.டி.பி இணையத்தளத்தில் Shakeela
**லாலா அன்சுராஜ் குப்தா** (**Lala Hansraj Gupta** ) இவர் ஓர் இந்தியவைச் சேர்ந்த கல்வியாளரும், சமூக சேவகரும் மற்றும் தொண்டுள்ளம் படைத்தவரும் ஆவார். சமுதாயத்திற்காக இவர் ஆற்றிய சேவைகளுக்காக இந்திய அரசு இவருக்கு பத்ம விபூசண் விருது வழங்கியது. 

இவர் தில்லியின் ஏழாவது நகரத் தந்தையாக பணியாற்றினார்.  மறைந்த எல்.என் பிர்லாவுடன் லாலா அன்ஸ்ராஜ் குப்தா; கே. கே. பிர்லா மற்றும் சரத் ராம் ஆகியோர் தில்லியின் வெளிச்சங்கள் ஆவர். இவர்கள் 1944 இல் நிறுவப்பட்ட**குழந்தைகள் கல்விச் சங்கத்தின்** நிறுவன உறுப்பினர்கள் ஆவர். கல்வியின் வெளிச்சத்தை பரப்புவதற்கான உன்னத காரணத்திற்காக இவர்கள் கைகோர்த்தனர். பால பாரதி பொதுப் பள்ளி என்பது 1860 ஆம் ஆண்டு சங்கங்கள் பதிவுச் சட்டத்தின் கீழ் பதிவுசெய்யப்பட்ட குழந்தைகள் கல்விச் சங்கத்துக்கு சொந்தமான தனியார் நிறுவனங்களில் ஒன்றாகும். 

இவர் 1985 சூலை 3 அன்று இறந்தார். இவருக்கு அங்கிரா தேவி என்ற மனைவுயும் தேஸ்ராஜ் குப்தா, சிவராஜ் குப்தா, ராஜேந்திர குப்தா மற்றும் மகேந்திர குப்தா என்கிற நான்கு மகன்களும்; மற்றும் சசி மற்றும் பிரதிபா என்ற இரு மகள்களும் இருந்தனர்.

குறிப்புகள்
-----------

1. ↑  Delhi’s first mayor, Lala Hansraj Gupta... பரணிடப்பட்டது 2012-09-25 at the வந்தவழி இயந்திரம் Indian Express, 7 April 2009.

வெளி இணைப்புகள்
---------------

* Bal Bharati Public School, Child Education Society பரணிடப்பட்டது 2017-10-14 at the வந்தவழி இயந்திரம்
**வினோத் குமார் குப்தா** (*Vinod Kumar Gupta*) என்ற **வி. கு.** **குப்தா** (பிறப்பு 10 செப்டம்பர் 1947) ஓய்வு பெற்ற இந்திய நீதிபதி மற்றும் சார்க்கண்டு உயர் நீதிமன்றத்தின் முதல் தலைமை நீதிபதி ஆவார்.

தொழில்
------

குப்தா தனது ஆரம்பக் கல்வியை உத்தரப் பிரதேசத்திலும், காந்தி நினைவு அறிவியல் கல்லூரி, ஜம்மு மற்றும் காஷ்மீரில் படித்தார். இவர் இளங்கலைச் சட்டப் படிப்பில் தேர்ச்சி பெற்று டெல்லி பல்கலைக்கழகத்தில் பட்டம் பெற்றார். பின்னர் 1970-லிருந்து தில்லி உயர்நீதிமன்றத்தில் சட்டப் பயிற்சியைத் தொடங்கினார். குப்தா தனது வழக்கறிஞர் பணியில் ஜம்மு மற்றும் காஷ்மீரின் தலைமை வழக்கறிஞராகவும், ஜம்மு காஷ்மீர் உயர் நீதிமன்றத்தின் மூத்த மத்திய அரசின் நிலை வழக்கறிஞராகவும் பணியாற்றினார். இவர் சட்டக் குழுவின் நடவடிக்கைகளுடன் தொடர்புடையவர். சட்டக்குழுவின் தலைவர் மற்றும் செயலாளர் பதவிகளை வகித்தார். 1990-ல், குப்தா ஜம்மு காஷ்மீர் உயர் நீதிமன்றத்தின் நீதிபதியாகப் பதவி உயர்த்தப்பட்ட இவர் 1996-ல் கல்கத்தா உயர் நீதிமன்றத்திற்கு மாற்றப்பட்டார். பின்னர் 15 நவம்பர் 2000-ல் சார்க்கண்ட் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இவர் இந்த உயர் நீதிமன்றத்தின் முதல் நிரந்தர தலைமை நீதிபதியாக 5 திசம்பர் 2000 அன்று பதவியேற்றார். இதன் பிறகு நீதிபதி குப்தா 2003-ல் இமாச்சலப் பிரதேச உயர் நீதிமன்றத்தின் தலைமை நீதிபதியாக பணியில் சேர்ந்தார். பணி ஓய்வு பெறுவதற்கு முன்பு அவர் 2 பிப்ரவரி 2008 முதல் செப்டம்பர் 2009 வரை உத்தராகண்டு உயர் நீதிமன்றத்தின் தலைமை நீதிபதியாகவும் பதவி வகித்தார்.

மேற்கோள்கள்
-----------

1. ↑  "High Court of Jammu and Kashmir". 18 October 2018 அன்று பார்க்கப்பட்டது.
2. ↑  "Hon'ble Mr.Justice V.K.Gupta". 18 October 2018 அன்று பார்க்கப்பட்டது.
3. ↑  "Former Chief Justices". *hphighcourt.nic.in*. 18 October 2018 அன்று பார்க்கப்பட்டது.
Lordosis behavior by a female cat during copulation
லாஸ்டோசிஸ் நடத்தை, மேலும் மியாமியன் லெட்டோசிஸ் (கிரேக்க லாரியோசிஸ், லாரோடோஸிலிருந்து "பின்தங்கிய வளைவு") அல்லது முன்வைத்தல் என்பது, பாலூட்டும் தன்மைக்கு மிகவும் இயல்பான உடல் தோற்றமாகும், இது  பாலூட்டி  விலங்குகளில், யானைகள் மற்றும் பூனைகளில் அடங்கும். இந்த நடத்தைகளின் முக்கிய அம்சங்கள் முன்னங்கால்கள் தாழ்த்தப்படுகின்றன, ஆனால் பின்புற மூட்டுகள் நீட்டிக்கப்பட்டு  இடுப்புகளை உயர்த்துதல், முதுகெலும்பிகளின் வென்ட்ரல் மூட்டு மற்றும் வளைவினை உயர்த்தல் அல்லது வாலின் பக்கவாட்டு இடமாற்றம்.மற்றும் லாா்டாேஸிஸின்பாேதும்பு வளைவுகள்  உச்சியைக் குறிக்கும்  வயிறு நாேக்கி அமைந்து இருக்கும்

மூளையில் லாா்டாேஸிஸ்  ரிஃப்ளெக்ஸ்நிலைஇணைப்பானது மூளையில் உள்ள ஹைப்பாேதலாமஸ்ஹார்மோன்களால் கட்டுப்படுத்தப்படும் , பக்கவாட்டாக, சுழற்சியில், வால்நுனி அல்லது perineum மீது தொடு தூண்டுதலின் மூலம் தூண்டப்படுகிறது, மற்றும் யோனி தூண்டுதல் மூலம்  மற்றும் பாலியல் பெரமோன்கள் மூலம்எளிதாக்கப்பட்டது.

மாேற்காேள்கள்
-------------

1. ↑  "lordosis". The American Heritage Dictionary. January 3, 2017 அன்று பார்க்கப்பட்டது.